আকাশের পানে তাকিয়ে এই বিস্তীর্ণ কালো জমিনের বুকে হালকা ফোঁটা ফোঁটা আলোর সেই তারাগুলো যে খুব কৃতিত্বপূর্ণ ছিলো-তা না। কিন্তু তারা ছিলো প্রবল শক্তিময় কালো আঁধারের বিরুদ্ধে প্রতিবাদকারী। তারা ছিলো আশাবাদী। অন্ধকারে তারারা মিটমিট করে জ্বলতে থাকে। তবু হারিয়ে যায় না সহসাই। চাঁদকে আমি খুব ভালোবেসেছিলাম কখনো? নাহ। মুন এবং স্টারে-এর মাঝে পার্থক্যটা সবসময় অনুভব করতাম। চাঁদ আলোর বিচারে অনেক শক্তিশালী, তবু সে সবসময় থাকে না। পূর্ণিমা, অষ্টমী, অমাবশ্যাতে তার রূপ ভিন্ন। চাঁদের ভরা জোছনার আলোতে ম্লান হয়ে যায় তারাদের অস্তিত্ব। কিন্তু তারারা তো থাকে বছরের পর বছর - একটানা। অনেক দূরে হলেও তাদের অস্তিত্ব তারা জানান দিয়ে যায় মিটিমিট করে জ্বলে থেকে - একটা নির্ভরতার প্রতীক, একটা আশ্বাসের প্রতীক হয়ে…